Klaus Nomi

Klaus Sperber (24. jaanuar 1944 Immenstadt Kolmas riik – 6. august 1983 New York New Yorgi osariik), esinejanimega Klaus Nomi, oli saksa kontratenor, kes oli tuntud oma laia hääleulatuse ja ebatavalise lavaisiksuse poolest.

Elukäik
1960. aastatel töötas ta Deutsche Operis Lääne-Berliinis. Samuti laulis ta aariaid kohalikus diskoteegis Kleist Casino. 

1972. aastal emigreerus ta Ameerika Ühendriikidesse, kus mängis teisejärgulistes Broadway teatrites ja töötas kondiitrina.

1970. aastatel sulandus ta East Village'i kultuurimaastikku. Ta oli tuntud oma veidralt visionäärsete teatriesinemiste, tugeva meigi, ebatavaliste kostüümide ja väga stiliseeritud tunnussoengu poolest, mis uhkeldas taanduva juuksepiiriga. Tema laulud olid ebatavalised, ulatudes süntesaatorirohketest klassikalise ooperi tõlgendustest kuni 1960. aastate popistandardite, nagu Chubby Checkeri "The Twist" ja Lou Christie'i "Lightnin' Strikesi" kaveriteni. 

Ta oli üks David Bowie taustalauljatest 1979. aasta telesaates "Saturday Night Live".

Surm
Nomi suri 1983. aastal 39-aastaselt AIDS-i tüsistuste tagajärjel. Ta oli üks varasemaid kunstiringkondade tegelasi, kes teadaolevalt selle haiguse tagajärjel on surnud.

Vaata ka
Joey Arias

Välislingid

Ameerika Ühendriikide inimesed
Saksamaa lauljad
Sündinud 1944
Surnud 1983